พรรคชาตินิยม (ประเทศไทย)

พรรคชาตินิยม พรรคการเมืองของไทยในอดีตที่ได้จดทะเบียนก่อตั้งเมื่อวันที่ 6 กุมภาพันธ์ พ.ศ. 2499 เป็นลำดับที่ 1/2499ราชกิจจานุเบกษา ประกาศกระทรวงมหาดไทย เรื่อง การจดทะเบียนพรรคการเมืองชาตินิยม  เล่ม 73 ตอน 17 ง หน้า 738 28 กุมภาพันธ์ พ.ศ. 2499 มีเนตร พูนวิวัฒน์ เป็นหัวหน้าพรรค และไพศาล ชาตบุตร เป็นเลขาธิการพรรค

 การเลือกตั้ง 
 การเลือกตั้ง พ.ศ. 2500 
ในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 เมื่อวันที่ 26 กุมภาพันธ์ พ.ศ. 2500 พรรคชาตินิยมได้ ส.ส. เข้าสภาทั้งสิ้น 3 คนนำโดยนาย พึ่ง ศรีจันทร์  จาก จังหวัดอุตรดิตถ์ อดีต ประธานสภาผู้แทนราษฎร ในช่วงปี พ.ศ. 2490 ร้อยตำรวจตรีชัยชาญ งามสง่า จากจังหวัดเพชรบูรณ์ และนายทอง กันทาธรรม จากจังหวัดแพร่ ต่อมามีการเลือกตั้งซ่อมแทนนายบุญล้อม ศรีสุวรรณ ส.ส.จังหวัดสมุทรสาคร พรรคธรรมาธิปัตย์ ทำให้นายเฉลิม ศรีสุวรรณ ได้รับเลือกตั้งเป็น ส.ส. คนที่ 4 ของพรรคชาตินิยม

แต่ในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 เมื่อวันที่ 15 ธันวาคม พ.ศ. 2500 พรรคชาตินิยมกลับได้ ส.ส. เข้าสภาเพียง 1 คนคือนายทอง กันทาธรรมจาก จังหวัดแพร่

 การยุบพรรค 
พรรคชาตินิยมถูกยุบพร้อมกับพรรคการเมืองอื่นตามประกาศของ คณะปฏิวัติ ฉบับที่ 8 ลงวันที่ 21 ตุลาคม พ.ศ. 2501 ราชกิจจานุเบกษา ประกาศของคณะปฏิวัติฉบับที่ 8  เล่ม 75 ตอน 83 ก พิเศษ หน้า 4 21 ตุลาคม พ.ศ. 2501

 อ้างอิง 


หมวดหมู่:พรรคการเมืองไทยในอดีต
หมวดหมู่:พรรคการเมืองไทยที่ก่อตั้งในปี พ.ศ. 2499
หมวดหมู่:พรรคการเมืองไทยที่ยุบพรรคในปี พ.ศ. 2501